Sammen med en af de kommende beboere tog teknisk rådmand i Aalborg Kommune Mariann Nørgaard sammen med afdelingsdirektør i Kuben Byg i Aalborg Bjarne Husted i dag det første spadestik til byggeriet. Interessen for en luksuslejlighed på solsiden af Limfjorden har været overvældende, og Kuben har de seneste to år opnoteret over 1.000 interesserede købere. Fordelingen af boligerne i den første etape af Mellem Broerne II blev afgjort ved lodtrækning, og den store interesse betyder, at de første lejligheder i anden etape allerede er solgt. - Det her projekt er kendetegnet ved en mulighed for at udvikle et meget centralt beliggende område helt fra bunden. Der er godkendt en ny lokalplan, der ikke bare sikrer en arkitektonisk helhed i bebyggelsen, men også giver plads til, at Limfjorden bliver omdrejningspunktet for den maritime stemning, der er så eftertragtet. Vi forventer, at hele Østfløjen med de 35 lejligheder i etape 1 står klar til indflytning i slutningen af 2008 eller begyndelsen af 2009", siger Bjarne Husted. Kuben opfører i alt 87 lejligheder fordelt over tre etaper med henholdsvis 35, 24 og 28 lejligheder.

Referat:
I dag blev det første spadestik taget til 35 luksuslejligheder på havnefronten i Nørresundby. Lejlighederne udgør første etape af det maritime boligprojekt Mellem Broerne II, der omfatter 87 lejligheder.